Gabrielius Landsbergis

Gabrielius Landsbergis (s. 7. tammikuuta 1982 Vilna) on liettualainen poliitikko ja Ingrida Šimonytėn hallituksen ulkoministeri vuodesta 2020. Landsbergis on Kotimaan liitto -puolueen puheenjohtaja ja kansanedustaja. Hän toimi Euroopan parlamentin jäsenenä vuosina 2014–2016.

Landsbergis valmistui vuonna 2005 Vilnan yliopistosta maisteriksi pääaineenaan kansainväliset suhteet ja diplomatia. Tätä ennen hän oli suorittanut kandidaatin tutkinnon historiassa vuonna 2003.

Landsbergisin isoisä Vytautas Landsbergis on Liettuan 1990-luvun alun itsenäisyyskamppailun sankareita.

 Lähteet 

 Aiheesta muualla 



Luokka:Liettualaiset europarlamentaarikot
Luokka:Ulkoministerit
Luokka:Liettuan puolueiden puheenjohtajat
Luokka:Vuonna 1982 syntyneet
Luokka:Elävät henkilöt
Luokka:Liettuan ministerit